ইয়েমেনে হুথি বিদ্রোহীদের উপর আমেরিকার হামলা, মৃত ৩১

ওয়েব ডেস্ক: ইয়েমেনে (Yemen) সশস্ত্র বিদ্রোহী গোষ্ঠী হুথিদের (Houthi) উপর বিমান হামলা চালাল আমেরিকা (US)। তাতে ৩১ জনের মৃত্যু হয়েছে। আহত হয়েছে শতাধিক। শুধু তাই নয়, আমেরিকা হুঁশিয়ারি দিয়েছে ইরান (IRAN) হুথিদের সহায়তা বন্ধ না করলে তাদেরও চরম পরিণতি হবে। আমেরিকার প্রেসিডেন্ট ডোনাল্ড ট্রাম্প বলেছেন, আপনাদের সময় শেষ। এবছরের জানুয়ারির পর শনিবার আমেরিকার সব থেকে বড় সামরিক হামলা এটি। লোহিত সাহগের যুদ্ধ জাহাজে হুথিদের হামলার বদলা নিল আমেরিকা।

আমেরিকার এই হামলাকে হুথি গোষ্ঠী যুদ্ধ অপরাধ বলে বর্ণনা করেছে। এদিকে উত্তেজনা বাড়িয়ে মধ্যপ্রাচ্যে থাকা ইউএস মিলিটারি সেন্ট্রাল কমান্ড বলেন, ইয়েমেন জুড়ে বড় অভিযান চালানোর এটা প্রথম ধাপ। এক্স হ্যান্ডলে আমেরিকার প্রতিরক্ষা সচিব পিট হেগসেথ বলেন, আমেরিকার জাহাজে হুথির হামলা সহ্য করা হবে না। ইয়েমেনের এক বাসিন্দা রয়টার্সকে জানিয়েছেন, হুথিদের শক্তিশালী এলাকায় হামলা হয়। যার জেরে সৃষ্টি হওয়া ভূমিকম্পে চারিদিক কেঁপে ওঠে। বিদ্যুত চলে যায়। উল্লেখ্য, আমেরিকায় দ্বিতীয়বার ক্ষমতার আগে বিভিন্ন নির্বাচনী প্রচারসভায় যুদ্ধ বন্ধ করার কথা বতেন। অথচ তিনি ফের বিমান হামলা চালানোর নির্দেশ দিলেন।