সইফের উপর হামকালারী আদতে বাংলাদেশি? ধন্দে মুম্বই পুলিশ

ওয়েব ডেস্ক: বলি অভিনেতা সইফ আলি খানের (Saif Ali Khan) উপর হামলার (Attack) ঘটনার তিন দিন পর মহারাষ্ট্রের (Maharashtra) থানে এলাকা থেকে এক সন্দেহভাজনকে গ্রেফতার করেছে পুলিশ (Mumbai Police)। রবিবার ভোরে তাকে আটক করা হয়। ধৃত ব্যক্তি নিজের নাম মহম্মদ শরিফুল ইসলাম শাহজাদ বলে দাবি করলেও হলেও তার পরিচয় নিশ্চিত হওয়া যায়নি বলে জানিয়েছে মুম্বই পুলিশ। কারণ এখনও পর্যন্ত ধৃতের কাছে ভারতীয় নাগরিকত্বের কোনও বৈধ নথি পাওয়া যায়নি। তাই মুম্বই পুলিশ অনুমান করছে, ধৃত ব্যক্তি বাংলাদেশি (Bangladeshi) নাগরিক হতে পারেন।

গত বুধবার গভীর রাতে মুম্বইয়ের বান্দ্রায় বাড়িতে ঢুকে সইফ আলি খানের উপর ধারালো অস্ত্র নিয়ে হামলা চালানোর (Stabbed) অভিযোগ ওঠে ওই ব্যক্তির বিরুদ্ধে। ছ’টি গুরুতর আঘাত নিয়ে সইফকে বৃহস্পতিবার ভোরে লীলাবতী হাসপাতালে ভর্তি করা হয়। ঘটনার পর থেকেই অভিযুক্তকে ধরতে ৩০টি পুলিশ দল চিরুনিতল্লাশি চালায়।

আরও পড়ুন: কাশ্মীরের গ্রামে অজানা রোগের আতঙ্ক! বাড়ছে রহস্যমৃত্যু

রবিবার ভোরে থানে (Thane) এলাকার একটি ঝোপ-জঙ্গলে অভিযুক্তকে ঘুমন্ত অবস্থায় আটক করা হয়। মুম্বই পুলিশের ডিসিপি দিক্ষিত গেদাম জানিয়েছেন, ধৃতের কাছ থেকে একটি কাস্তে জাতীয় ধারালো অস্ত্র এবং একটি তোয়ালে উদ্ধার হয়েছে। প্রাথমিক জিজ্ঞাসাবাদে ধৃত নিজের নাম বিজয় দাস বললেও পরে দাবি করে তার নাম মহম্মদ সজ্জাদ, আবার পরে অন্য নাম উঠে আসে তার মুখে।

মুম্বই পুলিশের অপরাধ দমন শাখার ডিসিপি দীক্ষিত গেদাম বলেন, “ধৃতের কাছ থেকে ভারতীয় নাগরিকত্বের কোনও প্রমাণ পাওয়া যায়নি। তাই মনে হচ্ছে তিনি বাংলাদেশের নাগরিক হতে পারেন। আমরা বিষয়টি নিয়ে আরও তদন্ত করছি।” ধৃতকে আজ আদালতে তোলা হবে। মুম্বই পুলিশ জানিয়েছে, হামলার পেছনে চুরির উদ্দেশ্য ছিল কি না, তা খতিয়ে দেখা হচ্ছে।