‘ভারতের আত্মার উপর হামলা’

ওয়েবডেস্ক: যেভাবে মেরেছে সমগ্র দেশ ব্যথিত। কোটি কোটি দেশবাসী দুঃখে আছেন। সন্ত্রাসবাদী হামলায় কেউ ছেলে, কেউ ভাই, কেউ জীবনসঙ্গীকে হারিয়েছেন। কেউ বাংলা বলতেন। কেউ কানাড়া। কেউ উড়িয়া। মারাঠা, গুজরাতি, বিহারের। কার্গিল থেকে কন্যাকুমারী। ওঁদের মৃত্যুতে দুঃখ ও আক্রোশ একইরকম। বৃহস্পতিবার বিহারে (Bihar) এক জনসভায় পহেলগাঁও হামলা (Pahalgam Attack) নিয়ে এই বক্তব্য পেশ করেন প্রধানমন্ত্রী। তিনি বলেন, শত্রুরা দেশের আত্মায় হামলা (Attack on Soul) চালানোর দুঃসাহস দেখিয়েছে। তাদের যোগ্য সাজা দেওয়া্ হবে। এমন সাজা দেওয়া হবে তারা কল্পনাও করতে পারছে না।

এদিন প্রধানমন্ত্রী আরও বলেন, দেশের বিরুদ্ধে যারা আঘাত হেনেছে তাদের কাউকে রেয়াত করা হবে না। এই ঘৃণ্য অপরাধে মদতদাতাদের ছেড়ে কথা বলা হবে না। মাটিতে মিশিয়ে দেওয়া হবে। ১৪০ কোটি ভারতীয়ের ইচ্ছা শক্তি সন্ত্রাস দমন করবেই।

আরও পড়ুন: বিশ্বকে বলছি, প্রত্যেক জঙ্গী ও মদতদাতা শাস্তি পাবে: নরেন্দ্র মোদি

পহেলগাঁওয়ে হামলার জেরে ২৭ জন পর্যটকের মৃত্যু হয়েছে। এই হামলায় জড়িত পাঁচ পাক জঙ্গী। পাকিস্তানের মদতেই ওই হামলা হয়েছে। বৈসারণ উপত্যকায় সৌন্দর্য উপভোগ করতে গিয়েছিলেন পর্যটকরা। প্রিয়জনের সামনেই গুলি ঝাঁঝরা হয়ে যান পর্যটকরা। ২০১৯ সালে পুলওয়ামার পর এত বড় জঙ্গি হামলা হয়নি। এরপরই পাকিস্তানের বিরুদ্ধে পাঁচ দফা বড় সিদ্ধান্ত নেওয়া হয়েছে। ভারতের হামলার ভয়ে পাকিস্তানও হাই অ্যালার্ট জারি করেছে।